PMIndiaData/PMIndiaSum huggingface dataset:
ప్యారిస్ ఒప్పందపు అంగీకారాన్ని ఆమోదించిన కేంద్ర ప్రభుత్వం

2 అక్టోబర్ 2016, గాంధీ జయంతి రోజున ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ప్యారిస్ ఒప్పందపు (వాతావరణ మార్పు)అంగీకారానికి తన ఆమోదాన్ని తెలిపింది. గత సంవత్సరం 12 డిసెంబర్ 2015 న 185 దేశాలు కలసి ప్యారిస్ ఒప్పందాన్ని కుదుర్చుకొన్నాయి.భారతదేశం ఈ సంవత్సరం మొదట్లో 22 ఏఫ్రిల్ 2016 న న్యూయార్క్‌లో ప్యారిస్ ఒప్పందం మీద సంతకం చేసింది. ఇప్పటిదాకా మొత్తం 191 దేశాలు ప్యారిస్ ఒప్పందం మీద సంతకం చేసాయి. ప్యారిస్ ఒప్పందం నిబంధనల ప్రకారం, ప్రపంచ ఉద్గారంలో 55% వాటా వున్న 55 దేశాలు ఈ ఒప్పందాన్ని అంగీకరించినప్పుడు ఈ ఒడంబడిక అమలులోకి వస్తుంది. ఇప్పటి దాకా, గ్రీన్ హౌస్ వాయు ఉద్గారాలలో 47.79% వాటా వున్న 67 దేశాలు తమ అంగీకారాన్ని తెలిపాయి. ఈ ఒప్పందాన్ని అంగీకరించాలని తీసుకొన్న భారతదేశ నిర్ణయంతో, ఒప్పందాన్ని అంగీకరించిన సంచిత స్థాయి ఉద్గారలున్న దేశాల శాతం 51.89% కి చేరింది. అన్నివైపుల నుంచి వస్తున్న స్పందన, ఈ సంవత్సరాంతంలోగా ఒప్పందాన్ని అంగీకరించేందుకు అనేక దేశాలు సుముఖంగా వుండటంతో, ఈ ఒప్పందం త్వరలోనే అమలులోకి వస్తుందనీ, వాతావరణ మార్పు అంశం మీద ప్రపంచ వ్యాప్తంగా తీసుకుంటున్న చర్యలకు వూతం లభిస్తుందని నమ్ముతున్నారు. ఈ ఒప్పందాన్ని అంగీకరించాలని తీసుకున్న నిర్ణయంతో, భారతదేశం ప్యారిస్ ఒప్పందాన్ని అమలులోకి తీసుకు రావడానికి కృషి చేసిన కీలక దేశాలలో ఒకటిగా నిలుస్తుంది. ప్యారిస్ ఒప్పందానికి సంబంధించి ప్రపంచ వ్యాప్తంగా ఏకాభిప్రాయాన్ని తీసుకొని రావడంలో భారతదేశపు పాత్రను దృష్టిలో పెట్టుకుంటే, ఇవాళ తీసుకున్న నిర్ణయం పర్యావరణ సంరక్షణ, వాతావరణ శాంతి కి సంబంధించి అంతర్జాతీయ లక్ష్యానికి కట్టుబడి వున్న దేశాల కూటమికి భారతదేశపు నాయకత్వాన్ని మరింత నొక్కి చెబుతుంది. ప్యారిస్ ఒప్పందాన్ని అంగీకరించేందుకు ఒప్పుకొంటూ, భారతదేశం తన జాతీయ చట్టాల్నీ, దాని అభివృద్ధి అజెండానీ, అమలుకు అవసరం అయ్యే సాధనాల లభ్యత, వాతావరణ మార్పుకు సంబంధించి ప్రపంచ దేశాల నిబద్ధత గురించి తన అంచనా, వూహించగల, పొందగల మరింత శుద్ధమైన ఇంధన వనరుల అందుబాటు-వీటిని ఒప్పొందాన్ని అంగీకరించేందుకు సందర్భంగా ప్రకటించాలని కూడా కేంద్ర మంత్రివర్గం నిర్ణయించింది. ప్యారిస్ ఒప్పందం 2020 తర్వాతి వాతావరణ మార్పుకు సంబంధించినది. 2020 కు ముందు కాలంలో, అభివృద్ధి చెందిన దేశాలు క్యోటో ఒప్పొందం ప్రకారం చర్యలు చేపట్టాలి. కొన్ని అభివృద్ధి చెందుతున్న దేశాలు స్వఛ్చందంగా ప్రతిన పూనాయి.
సిఎఎ భారతదేశం లో ఏ పౌరుడి ని/పౌరురాలి ని ప్రభావితం చేయబోదంటూ లోక్ సభ లో హామీ ని ఇచ్చిన ప్రధాన మంత్రి శ్రీ నరేంద్ర మోదీ

రాష్ట్రపతి ప్రసంగాని కి ధన్యవాదాలు తెలిపే తీర్మానం పై శ్రీ నరేంద్ర మోదీ ఈ రోజు న లోక్ సభ లో సమాధానాన్ని ఇచ్చారు. పౌరసత్వ సవరణ చట్టాన్ని (సిఎఎ) గురించి ప్రధాన మంత్రి కూలంకషం గా మాట్లాడుతూ, దీనివల్ల భారతదేశం లో ఏ ఒక్క పౌరుడు/పౌరురాలు ప్రభావితం కాబోరంటూ సభ కు హామీ ని ఇచ్చారు. ప్రధాన మంత్రి తన ఉపన్యాసం లో మునుపటి ప్రభుత్వాల ఆలోచన సరళి కూడా ఒకే రకమైనది గా ఉంది అని ప్రస్తావించారు. ఇరుగు పొరుగు దేశాల నుండి వచ్చే అల్ప సంఖ్యాక వర్గాల శరణార్థుల కు భారతదేశం రక్షణ ను ఇవ్వాలని, అందులకు గాను అవసరపడితే చట్టాన్ని సవరించడానికి భారతదేశ ప్రథమ ప్రధాని పండిత్ జవహర్ లాల్ నెహ్రూ సుముఖత వ్యక్తం చేయడాన్ని గురించి శ్రీ నరేంద్ర మోదీ తన ప్రసంగం లో ఉట్టంకించారు. కొన్ని రాజకీయ పక్షాలు భారతదేశం లో వేర్పాటు సంబంధ కార్యాచరణ కు యత్నిస్తున్న పాకిస్తాన్ కు కొమ్ము కాస్తున్నాయని ప్రధాన మంత్రి అంటూ, సిఎఎ భారతదేశం లో ఏ ఒక్క పౌరుడి ని/పౌరురాలి ని ప్రభావితం చేయబోదు అంటూ లోక్ సభ కు హామీ ని ఇచ్చారు. ‘‘సిఎఎ ను అమలు చేసినందువల్ల భారతదేశం లో ఏ ఒక్క పౌరుడి కి/పౌరురాలి కి, వారి యొక్క విశ్వాసం/ధర్మం ఏది అయినప్పటికి కూడాను, ఎటువంటి ప్రభావం ఉండబోదు అని నేను స్పష్టం చేయదలచుకొన్నాను’’ అని ఆయన అన్నారు.
ప‌దిహేనో ఆర్థిక సంఘం యొక్క ఉల్లేఖన నిబంధనల లో స‌వ‌ర‌ణ కు ఆమోదం తెలిపిన మంత్రివ‌ర్గం

భార‌త‌దేశ ఆంత‌రంగిక భ‌ద్ర‌త కు మ‌రియు ర‌క్ష‌ణ కు చాలినన్ని, భద్రమైన మరియు కాలం తీరిపోన‌టువంటి నిధుల కేటాయింపున‌ కు సంబంధించి గంభీర‌మైన ఆందోళ‌న‌ల ను ప‌రిష్క‌రించ‌డానికి అనువుగా ప‌దిహేనో ఆర్థిక సంఘాని కి ప్ర‌తిపాదిత స‌వ‌ర‌ణ చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జ‌రిగిన కేంద్ర మంత్రివర్గ స‌మావేశం ఆమోదం తెలిపింది. ఫినాన్స్ క‌మిశ‌న్ (మిస్ లేనియస్ ప్రవిజన్స్) యాక్ట్, 1951 కి మ‌రియు రాజ్యాంగం లోని 280వ అధిక‌ర‌ణం లోని (1) క్లాజు కు అనుగుణం గా రాష్ట్రప‌తి ప‌దిహేనో ఆర్థిక సంఘాన్ని 2017వ సంవ‌త్స‌రం న‌వంబ‌ర్ 27వ తేదీ నాడు నియ‌మించ‌డం జ‌రిగింది. సంఘం యొక్క ఉల్లేఖన నిబంధనల (టిఒఆర్)లో భాగం గా అంత‌ర్గ‌త భ‌ద్ర‌త మ‌రియు ర‌క్ష‌ణ ఆవ‌శ్య‌క‌త ల‌కు గాను హామీ తో కూడిన‌టువంటి వ‌న‌రుల కేటాయింపున కు వీలు గా చ‌ర్య‌లు తీసుకోవాల‌ని ప్ర‌తిపాదించ‌డ‌మైంది. అంత‌ర్గ‌త భ‌ద్ర‌త కు మ‌రియు ర‌క్ష‌ణ కు కావ‌ల‌సిన నిధుల ను స‌మ‌కూర్చ‌డం కోసం ఒక ప్ర‌త్యేక యంత్రాంగాన్ని ఏర్పాటు చేయ‌వ‌ల‌సిన అవ‌స‌రం ఏమైనా ఉందా, మ‌రి అటువంటి ఆవ‌శ్య‌క‌త ఉంటే గ‌నుక ఆ విధ‌మైన ఒక యంత్రాంగం చేత ఏ విధం గా ప‌నుల ను చేయించాలి అనేది కూడా ప‌దిహేనో ఆర్థిక సంఘం ప‌రిశీలించేట‌ట్లుగా ఈ స‌వ‌ర‌ణ వీలు క‌ల్పిస్తుంది.
యుఎన్ఇపి చాంపియ‌న్స్ ఆఫ్ ద అర్థ్ అవార్డు ను అక్టోబ‌ర్ 3వ తేదీ నాడు స్వీక‌రించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఐక్య‌ రాజ్య స‌మితి ప్ర‌దానం చేసే ప‌ర్యావ‌ర‌ణ రంగం సంబంధిత అత్యున్న‌త‌ పుర‌స్కార‌ం ‘యుఎన్ఇపి చాంపియ‌న్స్ ఆఫ్ ద అర్థ్’ అవార్డు ను న్యూ ఢిల్లీ లోని ప్ర‌వాసీ భార‌తీయ కేంద్రం లో అక్టోబ‌ర్ 3వ తేదీ నాడు నిర్వ‌హించే ఒక ప్ర‌త్యేక కార్య‌క్ర‌మం లో అందుకోనున్నారు. న్యూ యార్క్ సిటీ లో సెప్టెంబ‌ర్ 26వ తేదీ నాడు జ‌రిగిన 73వ యుఎన్ జ‌న‌ర‌ల్ అసెంబ్లీ లో ప్ర‌క‌టించిన ఈ అవార్డు ను ఐక్య రాజ్య సమితి సెక్రటరి జనరల్ శ్రీ ఎంటోనియో గుటేరేజ్ ప్ర‌దానం చేస్తారు. ఈ కార్య‌క్ర‌మం లో స‌భికుల‌ ను ఉద్దేశించి ప్ర‌ధాన మంత్రి ప్ర‌సంగిస్తారు. ఇంట‌ర్‌ నేశ‌న‌ల్ సోలర్ అల‌య‌న్స్ కు సార‌ధ్యం వ‌హించ‌డం లో మార్గ‌ద‌ర్శ‌కమైన కృషి ని చేసినందుకు మ‌రియు భార‌త‌దేశం లో ఒక‌సారి ఉప‌యోగించే ప్లాస్టిక్ నంత‌టినీ 2022 వ సంవ‌త్స‌రం క‌ల్లా నిర్మూలించాల‌న్న అపూర్వ‌మైన ప్ర‌తిన‌ ను స్వీక‌రించినందుకు ప్ర‌ధాన మంత్రి శ్రీ మోదీ ని నాయకత్వ కేటగిరీ లో ఎంపిక చేయ‌డ‌మైంది. ప్ర‌భుత్వం లో, పౌర స‌మాజం లో మ‌రియు ప్రైవేటు రంగంలో ప‌ర్యావ‌ర‌ణం పై ఒక సానుకూల‌మైన‌టు వంటి ప్ర‌భావాన్ని ప్రసరించినటువంటి పనులను చేసిన అసాధార‌ణ‌ నేతల కు ఏటా ‘చాంపియ‌న్స్ ఆఫ్ ద అర్థ్’ బ‌హుమ‌తి ని ఇస్తూ వ‌స్తున్నారు.
నూతన సంవత్సరాది సందర్భంగా ప్రపంచ వ్యాప్త గుజరాతీ లకు ప్రధాన మంత్రి శుభాకాంక్షలు

ప్ర‌ధాన మంత్రి శ్రీ న‌రేంద్ర మోదీ ప్రపంచ వ్యాప్త గుజరాతీ లకు నవ వత్సర శుభాకాంక్షలు తెలియజేశారు. దీపావళి మరుసటి రోజు న గుజరాతీల నూతన సంవత్సర వేడుక జరుపుకొంటారు. “ఈ రోజు, దీపావళి మరుసటి దినం, గుజరాతీలు కొత్త ఏడాది ఆరంభ వేడుకగా పాటిస్తారు. ప్రపంచం అంతటా ఉన్న గుజరాతీలకు నవ వర్ష శుభకామనలు. ఈ సంవత్సరం ప్రసన్నతాభరితం అగు గాక” అని ప్రధాన మంత్రి తన సందేశంలో పేర్కొన్నారు.
పెట్టుబ‌డుల‌కు సంబంధించి భార‌త‌దేశం, బెలారూస్ ల మ‌ధ్య‌ ద్వైపాక్షిక పెట్టుబ‌డి ఒడంబడికపై సంతకాలకు మరియు అనుమోదానికి ఆమోదం తెలిపిన మంత్రివర్గం

పెట్టుబ‌డుల‌కు సంబంధించి భార‌త‌దేశం మరియు బెలారూస్ ల మ‌ధ్య‌ ద్వైపాక్షిక పెట్టుబ‌డి ఒడంబడిక (బిఐటి)పై సంతకాలకు మరియు అనుమోదానికి ప్ర‌ధాన మంత్రి శ్రీ నరేంద్ర మోదీ అధ్యక్షతన స‌మావేశమైన కేంద్ర‌ మంత్రివర్గం ఆమోదం తెలిపింది. ఈ ఒడంబడిక వల్ల ఇరు దేశాల మ‌ధ్య‌ పెట్టుబ‌డులు పెరిగేందుకు అవ‌కాశం మెండుగా వుంది. ఈ ఒప్పందం పెట్టుబ‌డిదారులలో విశ్వాసాన్ని మెరుగుపరుస్తుందని, త‌ద్వారా విదేశీ ప్ర‌త్యక్ష పెట్టుబ‌డులు మరియు ఓవ‌ర్ సీస్ డైరెక్ట్ ఇన్ వెస్ట్‌మెంట్ (ఒడిఐ)లు పెరుగుతాయని భావిస్తున్నారు. అంతే కాదు, దీనివ‌ల్ల ఉద్యోగ క‌ల్ప‌న‌ పైన ధ‌నాత్మ‌క‌మైన ప్ర‌భావం ఉంటుంది. యూరేషియ‌న్ ఎక‌నోమిక్ యూనియ‌న్ (ఇఎఇయు) లో బెలారూస్ స‌భ్య‌త్వ దేశం కావడంతో భార‌త‌దేశం, బెలారూస్ ల మ‌ధ్య‌ బిఐటి పై సంతకాలు మరియు దీనికి అనుమోదం లభిస్తే ఉభయ దేశాలు వ్యూహాత్మ‌కంగా ప‌ని చేయ‌డానికి వీలవుతుంది. భార‌త‌దేశం ఇప్ప‌టికే కిర్గిజ్ గణతంత్రంతో క‌లిసి బిఐటి పాఠాన్ని సిద్ధం చేసే ప‌నిలో పడింది. అలాగే ఈ విష‌యంలో మోడ‌ల్ బిఐటి పాఠం ఆధారంగా ఒక కొత్త బిఐటి కోసం ర‌ష్యన్ ఫెడరేషన్ తో సంప్ర‌దింపులు కూడా జరుపుతోంది.
ఐక్య‌ రాజ్య స‌మితి దినం నాడు ఐరాస‌ ను అభినందించిన ప్ర‌ధాన మంత్రి

ఐక్య‌ రాజ్య స‌మితి దినం సంద‌ర్భంగా ఐక్య‌ రాజ్య స‌మితి కి (ఐ.రా.స.) ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. ‘‘ఐరాస దిన అభినంద‌న‌లు. ప్ర‌పంచంలో శాంతిని ప్రోత్స‌హించ‌డంలో ఐరాస కృషిని ప్ర‌శంసిస్తున్నాం. ఐరాస మార్గ‌ద‌ర్శ‌క‌త్వంలో అమ‌ల‌వుతున్న విస్తృత శ్రేణి కార్య‌క్ర‌మాల‌ను శ్లాఘిస్తున్నాం’’ అని ప్ర‌ధాన మంత్రి త‌న సందేశంలో పేర్కొన్నారు.
ప్రధాన మంత్రి  శ్రీ నరేంద్ర మోదీతో జపాన్ రక్షణ శాఖ మంత్రి జనరల్ శ్రీ నకాతానీ భేటీ

ప్రధాన మంత్రి శ్రీ నరేంద్ర మోదీని జపాన్ రక్షణ శాఖ మంత్రి జనరల్ శ్రీ నకాతానీ ఈ రోజు కలుసుకున్నారు. ఈ నెల మొదట్లో ఢాకా లో జరిగిన ఉగ్రవాద దాడిలో జపాన్ కు చెందిన పౌరులు చనిపోవడం పట్ల ప్రధాన మంత్రి సంతాపం తెలిపారు. ఉగ్రవాదంపై పోరాడడంలో ద్వైపాక్షిక, బహుళపాక్షిక సహకారం మరింతగా పెంపొందాలని ప్రధాన మంత్రి పిలుపునిచ్చారు. రక్షణ రంగంలో ద్వైపాక్షిక సహకార కార్యక్రమాల గురించి ప్రధాన మంత్రికి శ్రీ నకాతానీ క్లుప్తంగా వివరించారు. 2016 ఫిబ్రవరి లో విశాఖపట్టణంలో జరిగిన ఇంటర్ నేషనల్ ఫ్లీట్ రివ్యూలోను, అలాగే 2016 జూన్ లో జపాన్ కోస్తా తీరానికి ఆవల జరిగిన మలబార్ విన్యాసంలోను జపాన్ పాలుపంచుకున్నందుకు ప్రధాన మంత్రి హర్షం వ్యక్తం చేశారు. తూర్పు ఆసియా, ఇంకా ఆగ్నేయ ఆసియాలో ప్రాంతీయ పరిణామాలను కూడా ప్రధాన మంత్రి కి శ్రీ నకాతానీ క్లుప్తంగా వివరించారు. ఈ సంవత్సరం జరిగే వార్షిక శిఖరాగ్ర సమావేశంలో పాల్గొనడానికి తాను జపాన్ ను సందర్శించనున్నానని ప్రధాన మంత్రి ప్రస్తావిస్తూ, ఎప్పుడెప్పుడు ఈ పర్యటనకు బయలుదేరుతానా అని తాను ఎంతో ఆసక్తితో ఎదురుచూస్తున్నానన్నారు.
గణాంకాల సేకరణ చట్టం, 2008 కి సవరణ చేసేందుకు (7 of 2009) ఆమోదం తెలిపిన మంత్రివర్గం

రాజ్యాంగ ఏడో షెడ్యూలు లోని జాబితా-I (కేంద్ర జాబితా) మరియు జాబితా-III (ఉమ్మడి జాబితా) ల స్పెసిఫైడ్ ఎంట్రీల లోని ఎటువంటి విషయాలతోనైనా పొంతన గల గణాంకాలు కాన్ స్టిట్యూషన్ (అప్లికేషన్ టు జమ్ము & కశ్మీర్) ఆర్డర్, 1954లో భాగంగా జమ్ము & కశ్మీర్ కు వర్తించే విధంగా చూడటానికిగాను గణాంకాల సేకరణ చట్టం, 2008 అధికార పరిధిని జమ్ము & కశ్మీర్ కు కూడా విస్తరించేందుకు ఒక బిల్లును పార్లమెంట్ లో ప్రవేశపెట్టడానికి సంబంధించిన ప్రతిపాదనను ప్ర‌ధాన మంత్రి శ్రీ న‌రేంద్ర మోదీ అధ్యక్షతన సమావేశమైన కేంద్ర మంత్రివ‌ర్గం ఆమోదించింది. ఈ సవరణ జమ్ము & కశ్మీర్ రాష్ట్రంలో సమాచార సేకరణ యంత్రాంగాన్ని పటిష్టపరచగలుగుతుంది. ఈ సవరణ.. (అ) కాన్ స్టిట్యూషన్ (అప్లికేషన్ టు జమ్ము & కశ్మీర్) ఆర్డర్, 1954 ప్రకారం స్టేట్ కు రిజర్వు చేయబడని విషయాలకు సంబంధించి చట్టం యొక్క అధికార పరిధిని జమ్ము & కశ్మీర్ కు కూడా విస్తరించే వెసులుబాటును కల్పిస్తుంది; (ఆ) సమాచార సేకరణ కార్యకలాపాలను సమర్థంగా సమన్వయపరచటానికి మరియు వ్యర్థ శ్రమ, వగైరా పనులను నివారించేందుకు ప్రభుత్వ విభాగాలకు సంప్రదింపుల అవకాశాన్ని కల్పించేందుకు కేంద్రంలో, ప్రతి రాష్ట్రం/ కేంద్ర పాలిత ప్రాంతంలో ఒక నోడల్ ఆఫీసర్ ను నియమించేందుకు వీలు కల్పిస్తుంది. పూర్వ రంగం ఆర్థిక సంబంధ, జనాభా సంబంధ, సాంఘిక సంబంధ, శాస్త్ర విజ్ఞాన సంబంధమైన అంశాలు, ఇంకా పర్యావరణ సంబంధమైన అంశాలపై గణాంకాల సేకరణకు వీలుగా ది కలెక్షన్ ఆఫ్ స్టాటిస్టిక్స్ యాక్ట్, 2008 కి చట్టరూపాన్ని ఇవ్వడం జరిగింది. ఈ చట్టం అధికార పరిధి జమ్ము & కశ్మీర్ కు తప్ప మిగతా భారతదేశానికంతటికీ వర్తిస్తోంది. జమ్ము & కశ్మీర్ రాష్ట్ర విధాన సభ ది జమ్ము & కశ్మీర్ కలెక్షన్ ఆఫ్ స్టాటిస్టిక్స్ యాక్ట్, 2010కి చట్టరూపాన్ని ఇచ్చింది. ఈ చట్టం యావత్తు జమ్ము & కశ్మీర్ రాష్ట్రానికి వర్తిస్తుంది; అంతే కాక, కేంద్ర చట్టానికి దాదాపు నకలుగా ఇది రూపొందింది. ది కలెక్షన్ ఆఫ్ స్టాటిస్టిక్స్ యాక్ట్, 2008, ది కలెక్షన్ ఆఫ్ స్టాటిస్టిక్స్ యాక్ట్, 2010 లు కేంద్ర జాబితా కిందకు వచ్చే స్టాటిస్టికల్ సబ్జెక్ట్ స్ కు, ఇంకా కాన్ స్టిట్యూషన్ (అప్లికేషన్ టు జమ్ము & కశ్మీర్) ఆర్డర్, 1954 ప్రకారం జమ్ము కశ్మీర్ కు వర్తించే స్టాటిస్టికల్ సబ్జెక్ట్ స్ కు వర్తించవు. ఇది శాసనపరమైన శూన్యాన్ని ఏర్పరచింది. పైపెచ్చు, జమ్ము & కశ్మీర్ కు సంబంధించినంత వరకు కేంద్రం కల్పించుకోవలసిన ఉమ్మడి అధికార పరిధికి కూడా ది కలెక్షన్ ఆఫ్ స్టాటిస్టిక్స్ యాక్ట్, 2008 లో తావు ఇవ్వబడలేదు. ఈ శూన్యాన్ని తొలగించడం ప్రతిపాదిత సవరణ ఉద్దేశంగా ఉంది.
అక్టోబర్20న ప్రపంచ చమురు, గ్యాస్ రంగ సిఇఒల తోను, నిపుణులతోను మాట్లాడనున్న ప్రధాన మంత్రి

ప్రపంచ చమురు మరియు గ్యాస్ రంగ ముఖ్య కార్యనిర్వహణ అధికారుల ( సిఇఒల) తోను, ఆ రంగానికి చెందిన నిపుణుల తోను ప్రధాన మంత్రి శ్రీ నరేంద్ర మోదీ 2021 అక్టోబర్ 20న సాయంత్రం 6 గంటల కు వీడియో కాన్ఫరెన్స్ మాధ్యమం ద్వారా సమావేశం కానున్నారు. ఇది ప్రతి ఏటా జరిగే సమావేశమే. ఈ సమావేశం 2016వ సంవత్సరం లో మొదలై, అప్పటి నుంచి ప్రతి సంవత్సరం జరుగుతూ వస్తోంది. అంటే ఈసారి జరిగే సమావేశం ఇటువంటి ఆరో సమావేశం అన్న మాట. ఇది చమురు, గ్యాస్ రంగం లో ప్రపంచ స్థాయి లో అగ్రగామి దేశాల భాగస్వామ్యానికి ప్రతీక గా ఉంది. ఈ అగ్రగామి దేశాలు చమురు మరియు గ్యాస్ రంగానికి సంబంధించిన కీలక అంశాల పై ఆలోచనలను వ్యక్తం చేయడమే కాక భారతదేశం తో సహకారం తో పాటు పెట్టుబడి కి అవకాశాలు ఉన్న రంగాల ను గురించి కూడా తెలుసుకోవడం జరుగుతుంది. స్వచ్ఛమైన అభివృద్ధికి మరియు స్థిరత్వానికి ప్రోత్సాహాన్ని అందించడం అనేది ఈ సంభాషణ తాలూకు ముఖ్య విషయం గా ఉంటుంది. భారతదేశం లో హైడ్రోజన్ రంగం లో అన్వేషణ ను మరియు ఉత్పాదన ను పెంపొందించడం, శక్తి స్వాతంత్ర్యం సముపార్జన, గ్యాస్ ఆధారిత ఆర్థిక వ్యవస్థ ను రూపొందించడం, ఉద్గారాల ను తగ్గించుకొంటూ ఉండడం, హరిత హైడ్రోజన్ ప్రధానమైన ఆర్థిక వ్యవస్థ, బయోఫ్యూయల్స్ ఉత్పత్తి ని పెంచుకోవడం తో పాటు చెత్త నుంచి సంపద ను సృష్టించడం వంటి రంగాల పైన ఈ మాటామంతీ కార్యక్రమం లో దృష్టి ని కేంద్రీకరించడం జరుగుతుంది. ఈ ఆలోచనల ఆదాన ప్రదానం లో ప్రముఖ బహుళజాతీయ సంస్థలకు మరియు అంతర్జాతీయ సంస్థలకు చెందిన సిఇఒ లు, నిపుణులు పాలుపంచుకోనున్నారు. పెట్రోలియమ్, సహజ వాయువు శాఖ కేంద్ర మంత్రి ఈ కార్యక్రమం లో పాల్గొంటారు.
శిక్షణలో ఉన్న ఐఏఎస్ లకు ప్రధాన మంత్రి ఉద్బోధ

2015 బ్యాచ్ కు చెందిన 181 మంది ఐఏఎస్ శిక్షణార్థులతో ప్రధాన మంత్రి శ్రీ నరేంద్ర మోదీ ఈ రోజు సంభాషించారు. వారు నిర్ణయాలు తీసుకునేటప్పుడు నిరుపేదల సంక్షేమాన్ని దృష్టిలో ఉంచుకోవాలన్న గాంధీ మహాత్ముని మాటలను ఎప్పుడూ జ్ఞాపకం పెట్టుకోవాలని ప్రధాన మంత్రి ఐఏఎస్ శిక్షణార్థులకు ఉద్బోధించారు. శిక్షణ పొందుతున్న వారిలో ఎక్కువ మంది ఐఏఎస్ లో చేరడానికన్నా ముందు, ప్రైవేట్ రంగంలో పని చేసిన విషయాన్ని ఆయన ప్రస్తావించారు. ఇదివరకటి అసైన్మెంట్లు “నౌకరీలు” కాగా, ఇప్పుడు వారు చేయబోయేది మాత్రం “సేవ”అని ఆయన తెలిపారు. ఈశాన్య ప్రాంతాలలో అభివృద్ధి, అనుసంధానాలకు ఉన్న ప్రాముఖ్యాన్ని ప్రధాన మంత్రి వివరిస్తూ, ఈశాన్య ప్రాంతాలు అభివృద్ధి చెందితే మొత్తం దేశమే ముందడుగు వేసినట్లు అవుతుందన్నారు. నాలుగు దశాబ్దాలకు పైగా భారత దేశమంతటా తాను పర్యటించానని, అంతేకాకుండా ఒక రాష్ట్ర ముఖ్యమంత్రిగా తనకు లభించిన అనుభవం ప్రధాన మంత్రిగా తాను చేయవలసిన పనిలో తోడ్పడుతున్నాయని ఒక ప్రశ్నకు శ్రీ నరేంద్ర మోదీ సమాధానమిచ్చారు.
హిమాలయాల కు సంబంధించి విలక్షణత కలిగిన రాష్ట్రాల విషయం లో దార్శనికత పై 2001 లో ప్రధాన మంత్రి యొక్క వీడియో

హిమాలయాల తో సంబంధం కలిగిన రాష్ట్రాల ను అభివృద్ధి చేయడం కోసం తీసుకొన్న సంకల్పం బలం గా ఉందని ప్రధాన మంత్రి శ్రీ నరేంద్ర మోదీ అన్నారు. హిమాలయాల తో సంబంధం ఉందన్న గుర్తింపు కలిగిన రాష్ట్రాల విషయం లో ప్రధాన మంత్రి యొక్క దృష్టి కోణం అనే అంశం పై రూపొందిన 2001వ సంవత్సరపు వీడియో కు శ్రీ నరేంద్ర మోదీ ఒక ట్వీట్ లో సమాధానం ఇస్తూ, అందులో – ‘‘దీనిని శేర్ చేసినందుకు మీకు ఇవే ధన్యవాదాలు. అనేక జ్ఞాపకాలను మళ్ళీ గుర్తుకు తెచ్చింది. ఆ సంకల్పం అయితే అదే విధం గా ఉందనుకోండి.. ’’ అని పేర్కొన్నారు.
దేశ‌వ్యాప్తంగా వివిధ పండుగ‌ల సంద‌ర్భంగా ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన‌మంత్రి శ్రీ న‌రేంద్ర మోదీ

దేశవ్యాప్తంగా వివిధ పండుగ‌ల సందర్భంగా ప్రధానమంత్రి శ్రీ నరేంద్ర మోడీ ప్రజలకు శుభాకాంక్ష‌లు తెలిపారు ఇందుకు సంబంధించి ట్విట్ట‌ర్ ద్వారా ప‌లు సందేశాలు ఇస్తూ ప్ర‌ధాన‌మంత్రి , దేశ‌వ్యాప్తంగా మ‌న సంప్ర‌దాయ కేలండ‌ర్ ప్ర‌కారం నూత‌న సంవ‌త్స‌ర ఆరంభానికి గుర్తుగా మ‌నం వివిధ పండుగ‌లు జ‌రుపుకుంటున్నాం. ఉగాది, గుడిప‌ర్వ‌, న‌వ్‌రేహ్‌, స‌జిబు చైరోబ సంద‌ర్భంగా ప్ర‌జ‌ల‌కు శుభాకాంక్ష‌లు. ఈ ప‌విత్ర ఈ శుభ సమ‌యం మన జీవితానికి మంచి ఆరోగ్యం, ఆనందం శ్రేయస్సును అందించ‌గ‌ల‌ద‌ని ఆకాంక్షిస్తున్నాను.. దేశం కోవిడ్ -19 మ‌హ‌మ్మారితో పోరాడుతున్న స‌మ‌యంలో మ‌నం ఈ పండుగ‌ల‌ను జ‌రుపుకుంటున్నాం. ఈ పండుగ‌లు మ‌నం ఎప్పుడూ సాధార‌ణంగా జ‌రుపుకునే వాటిలా ఉండ‌క‌పోవ‌చ్చు. కానీ మ‌నం ప్ర‌స్తుత ప‌రిస్థితుల‌ను అధిగ‌మించ‌డానికి ఇవి మ‌న సంక‌ల్పాన్ని బ‌లోపేతం చేస్తాయి. మ‌నం క‌ల‌సిక‌ట్టుగా కొవిడ్‌-19 పై మ‌న పోరాటాన్ని కొన‌సాగిద్దాం- అని పేర్కొన్నారు.
సుస్థిర న‌గ‌రాభివృద్ధి రంగంలో ఇండియా, మాల్దీవుల మ‌ధ్య స‌హ‌కారానికి అవ‌గాహ‌నా ఒప్పందాన్ని ఆమోదించిన కేంద్ర కేబినెట్‌

భార‌త ప్ర‌భుత్వ‌గృహ‌నిర్మాణ , అర్బ‌న్ వ్య‌వ‌హారాలమంత్రిత్వ‌శాఖ‌కు, మాల్దీవుల ప్ర‌భుత్వానికి చెందిన జాతీయ ప్ర‌ణాళిక‌, గృహ‌నిర్మాణం, మౌలిక స‌దుపాయాల మంత్రిత్వ‌శాఖ‌కుమధ్య సంత‌కాలు జ‌రిగిన అవ‌గాహ‌నా ఒప్పందాన్ని ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ ముందుంచ‌డం జ‌రిగింది.ఇది సుస్థిర న‌గ‌రాభివృద్ధి రంగంలో ప‌ర‌స్ప‌ర‌ స‌హ‌కారానికి సంబంధించిన‌ది. ఈ అవ‌గాహ‌నా ఒప్పందంపై 2021 ఫిబ్ర‌వ‌రి లో సంత‌కాలు జ‌రిగాయి. ఈ స‌హ‌కారానికి సంబంధించిన కార్య‌క్ర‌మాన్ని అమలు చేసేందుకు , ఇందుకు సంబంధించిన వ్యూహాన్నిరూపొందించేందుకు ఒక సంయుక్త వ‌ర్కింగ్ గ్రూప్ (జెడ‌బ్ల్యుజి)ని ఏర్పాటు చేయ‌డం జ‌రుగుతుంది. ఈ సంయుక్త వ‌ర్కింగ్ గ్రూప్ ఏడాదికి ఒక సారి స‌మావేశ‌మౌతుంది. ఒక‌సారి మాల్దీవుల‌లో మ‌రోసారి ఇండియాలో ఇలా ఇది స‌మావేశ‌మౌతుంది. ప్ర‌యోజ‌నాలు : ఈ అవ‌గాహ‌నా ఒప్పందం బ‌ల‌మైన‌, లోతైన , దీర్ఘ‌కాలిక ద్వైపాక్షిక స‌హ‌కారాన్ని సుస్థిర న‌గ‌ర అభివృద్ధి విష‌యంలో ఇండియా , మాల్దీవుల మ‌ధ్య ఏర్ప‌రుస్తుంది. ఈ అవ‌గాహ‌నా ఒప్పందం సుస్థిర న‌గ‌రాభివృద్ధ‌ఙ‌, న‌గ‌ర ప్ర‌ణాళిక‌, స్మార్ట్ సిటీల అభివృద్ధి, ఘ‌న వ్య‌ర్ధాల నిర్వ‌హ‌ణ‌, చ‌వ‌క ధ‌ర‌లో గృహాల అందుబాటు, అర్బ‌న్ గ్రీన్ మొబిలిటి, అర్బ‌న్ మాస్ రాపిడ్ ట్రాన్స్‌పోర్టు, స్మార్ట్ సిటీ అభివృద్ధి రంగాల‌లో ఉపాధి క‌ల్పించ‌గ‌ల‌ద‌ని భావిస్తున్నారు. వివ‌రాలు: ఈ ఎం.ఒ.యు, ఇరుదేశాల మ‌ధ్య ఒప్పందంపై సంత‌కాలు జ‌రిగిన 2021 ఫిబ్ర‌వ‌రి నుంచి అమ‌లులోకి వ‌చ్చిన‌ట్టు భావిస్తారు. ఇది నిరంత‌రాయంగా కొన‌సాగ‌నుంది. ఈ అవ‌గాహ‌నా ఒప్పందం ల‌క్ష్యం, ఇండియా -మాల్దీవుల మ‌ధ్య సుస్థిర న‌గ‌రాభివృద్ధి,న‌గ‌ర ప్ర‌ణాళ‌ఙ‌క‌, స్మార్ట్ సిటీ అభివృద్ధి, ఘ‌న‌వ్య‌ర్థాల నిర్వ‌హ‌ణ‌, చౌక గృహ‌నిర్మాణం, అర్బ‌న్ గ్రీన్ మొబిలిటి, అర్బ‌న్ మాస్ రాపిడ్ ట్రాన్స్‌పోర్టు,స్మార్ట్ సిటీల అభివృద్ధి ఇంకా ఇరు దేశాల మ‌ధ్య అంగీక‌రించిన ఇత‌ర అంశాల‌కు సంబంధించ‌చిన‌ రంగాల‌లో సాంకేతిక‌స‌హ‌కారాన్నిబ‌లోపేతం చేయ‌డం.
అధిక ధరల భ‌త్యం లో, డియర్‌నెస్‌ రిలీఫ్ లో పెంపుద‌ల కు ఆమోదం తెలిపిన మంత్రిమండ‌లి

కేంద్ర ప్ర‌భుత్వ ఉద్యోగుల కు ఇచ్చే అధిక ధరల భ‌త్యాన్ని, పింఛ‌న్ దారుల‌ కు ఇచ్చే డియ‌ర్‌నెస్ రిలీఫ్ ను 2021 జులై 1వ తేదీ నుంచి పెంచి 28 శాతం చేసేందుకు మాన్య ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న గల మంత్రివ‌ర్గ సంఘం ఈ రోజు న స‌మావేశ‌మై ఆమోదాన్ని తెలిపింది. ఇది మూల వేత‌నం/పింఛ‌న్ లో ఇప్పుడు ఉన్న 17 శాతం రేటు లో 11 శాతం వృద్ధి ని సూచిస్తున్న‌ది. కేంద్ర ప్ర‌భుత్వ ఉద్యోగుల కు ఇచ్చేటటువంటి అధిక ధరల భ‌త్యం (డిఎ), అలాగే పింఛ‌న్ దారుల కు ఇచ్చేటటువంటి డియ‌ర్ నెస్ రిలీఫ్ (డిఆర్‌) ల‌ మూడు అద‌న‌పు కిస్తుల ను కోవిడ్‌-19 మ‌హ‌మ్మారి వ‌ల్ల ఉత్ప‌న్న‌మైన మునుపు కని విని ఎరుగ‌నటువంటి స్థితి ని దృష్టి లో పెట్టుకొని నిలుపుద‌ల చేయ‌డం జ‌రిగింది; ఈ మూడు అద‌న‌పు కిస్తు లు వ‌రుస గా 2020 జ‌న‌వ‌రి 1 నుంచి, 2020 జులై 1 నుంచి మరియు 2021 జ‌న‌వ‌రి 1 నుంచి చెల్లించ‌వ‌ల‌సి ఉంది. కేంద్ర ప్ర‌భుత్వ ఉద్యోగుల కు ఇచ్చే డియ‌ర్ నెస్ అల‌వెన్సు ను, అలాగే పింఛ‌న్ దారుల కు ఇచ్చే డియ‌ర్ నెస్ రిలీఫ్ ను 2021 జులై 1వ తేదీ నుంచి అమ‌లు లోకి వ‌చ్చే విధం గా 28 శాతం చేయాలి అని ప్ర‌భుత్వం ప్ర‌స్తుతం నిర్ణ‌యించింది. ఇది మూల వేత‌నం/ పింఛ‌న్ లో 17 శాతం గా ఇప్పుడు ఉన్న రేటు లో 11 శాతం పెరుగుద‌ల ను సూచిస్తోంది. ఈ వృద్ధి 2020 జనవరి 1వ తేదీ, 2020 జులై 1వ తేదీ మరియు 2021 జనవరి 1వ తేదీ లకు ఇవ్వవలసి ఉన్నటువంటి అద‌న‌పు కిస్తుల ను కూడా ప్ర‌తిబింబిస్తోంది. 2020 జ‌న‌వ‌రి 1 మొద‌లుకొని 2021 జూన్ 30 మ‌ధ్య కాలానికి గాను అధిక ధరల భ‌త్యం / డియ‌ర్ నెస్ రిలీఫ్ యొక్క రేటు 17 శాతం వ‌ద్దే య‌థాపూర్వ‌కం గా ఉంటుంది.
జీ-20 స‌ద‌స్సు సంద‌ర్భంగా ప్ర‌ధాని ద్వైపాక్షిక కార్య‌క్ర‌మాలు

ట‌ర్కీలోని అంటాల్యాలో జ‌రుగుతున్న జీ-20 దేశాల స‌ద‌స్సు సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆస్ట్రేలియా ప్ర‌ధాన‌మంత్రి శ్రీ మాల్కం ట‌ర్న్‌బ‌ల్ తో స‌మావేశ‌మ‌య్యారు. ఇరుదేశాల ప్ర‌ధాన‌మంత్రులు ఇండియా- ఆస్ట్రేలియా పౌర అణు ఒప్పందం ప్రక్రియ‌లు పూర్త‌య్యాయ‌ని ప్ర‌క‌టించారు. పాల‌నాప‌ర‌మైన ఏర్పాట్ల‌తోపాటు ప్ర‌క్రియ‌లు పూర్తి కావ‌డంతో ఇండియా ఆస్ట్రేలియా పౌర అణు ఒప్పందం అమ‌లులోకి వ‌చ్చింది. శ్రీ న‌రేంద్ర మోదీ శ్రీ మాల్కం ట‌ర్న్‌బల్‌కు కృత‌జ్ఞ‌త‌లు తెలుపుతూ. అణు ఒప్పందం ఒక మైలు రాయివంటిద‌ని, న‌మ్మ‌కానికి, విశ్వాసానికి మూల‌మ‌ని అభివ‌ర్ణించారు. ప్ర‌ధాన మంత్రి యూరోపియ‌న్ కౌన్సిల్ అధ్య‌క్షుడు శ్రీ డోనాల్డ్ టస్క్‌, యూరోపియ‌న్ క‌మిష‌న్ అధ్య‌క్షుడు శ్రీ‌ జీన్ క్లాడ్ జంక‌ర్‌ల‌తో స‌మావేశ‌మ‌య్యారు.
స్థానిక చేనేత ఉత్పత్తుల కుసమర్థన ను అందించాలంటూ జాతీయ చేనేత దినం నాడు పిలుపునిచ్చిన ప్రధాన మంత్రి

చేనేత లు భారతదేశం వివిధత్వాన్ని, అసంఖ్యాకంగా ఉన్నటువంటి చేనేత కార్మికుల, చేతి వృత్తుల వారి నేర్పు ను స్పష్టం చేస్తున్నాయి అని ప్రధాన మంత్రి శ్రీ నరేంద్ర మోదీ అన్నారు. స్థానికంగా తయారు అవుతున్న చేనేత ఉత్పాదనల కు సమర్థన ను అందించవలసిందంటూ ఆయన పిలుపునిచ్చారు. ప్రధాన మంత్రి ఒక ట్వీట్ లో – ‘‘చేనేత లు భారతదేశం వివిధత్వాన్ని, అసంఖ్యాకంగా ఉన్నటువంటి చేనేత కార్మికుల, చేతి వృత్తుల వారి నేర్పు ను స్పష్టం చేస్తూ ఉంటాయి. జాతీయ చేనేత దినం #MyHandloomMyPride స్ఫూర్తి ని ఇనుమడింపచేయడం ద్వారా మన చేనేత కార్మికుల కు సమర్థన ను మరో మారు నొక్కిచెప్పేటటువంటి ఒక సందర్భంగా ఉంటోంది. రండి, స్థానిక చేనేత ఉత్పత్తుల కు మన సమర్ధన ను తెలియజేద్దాం.’’ అని పేర్కొన్నారు. ఒలింపిక్స్ లో పతకం సాధించిన సాయిఖోమ్ మీరాబాయి చాను ఒక ట్వీట్ లో పేర్కొన్న మాటల ను ప్రధాన మంత్రి ఉదాహరిస్తూ తన ట్వీట్ లో : ‘‘గత కొన్నేళ్లు గా చేనేతలంటే ఒక కొత్త ఆసక్తి ఏర్పడటాన్ని గమనిస్తున్నాం. #MyHandloomMyPride స్ఫూర్తి ని @mirabai_chanu సమర్థించడం చూసి సంతోషం వేసింది. ఆత్మనిర్భర్ భారత్ ను నిర్మించడానికి చేనేతల రంగం తన తోడ్పాటు ను అందిస్తూనే ఉంటుందని నాకు పూర్తి నమ్మకం ఉంది.’’ అని పేర్కొన్నారు.
బ్రిక్స్ 13వ సదస్సులో ప్రధానమంత్రి ప్రారంభ వ్యాఖ్యలు

గౌరవనీయలు, అధ్యక్షుడు పుతిన్, అధ్యక్షుడు జి, అధ్యక్షుడు రమఫోసా, అధ్యక్షుడు బోల్సనారో నమస్కారం, ఈ బ్రిక్స్ శిఖరాగ్ర సమావేశానికి మీ అందరికీ స్వాగతం. బ్రిక్స్ 15 వ వార్షికోత్సవం సందర్భంగా ఈ శిఖరాగ్ర సమావేశానికి అధ్యక్షత వహించడం నాతో పాటు భారతదేశానికి చాలా సంతోషకరమైన విషయం. మీతో ఈరోజు జరుగుతోన్న శిఖరాగ్ర సమావేశానికి మాకు వివరణాత్మక ఎజెండా ఉంది. మీరందరూ అంగీకరిస్తే మనం ఈ ఎజెండాను స్వీకరించవచ్చు. ధన్యవాదాలు, ఎజెండా ఇప్పుడు స్వీకరించబడింది. గౌరవనీయులారా! ఈ ఎజెండా స్వీకరించబడిన తర్వాత మనమందరం మన ప్రారంభ వ్యాఖ్యలను సంక్షిప్తంగా ఇవ్వగలము. మొదట నా ప్రారంభ వ్యాఖ్యలను అందించడానికి నేను స్వేచ్ఛను తీసుకుంటాను. మీ ప్రారంభ వ్యాఖ్యల కోసం నేను మీ ప్రతి ఒక్కరిని ఆహ్వానిస్తాను. బ్రిక్స్ భాగ స్వాములందరి నుండి, ఈ అధ్యక్షత సమయంలో ప్రతి ఒక్కరి నుండి భారత దేశానికి పూర్తి సహకారం లభించింది. దీనికి మీ అందరికీ నేను ఎంతో కృతజ్ఞతలు తెలియజేస్తున్నాను. బ్రిక్స్ వేదిక గత ఒకటిన్నర దశాబ్దాల్లో అనేక విజయాలను సాధించింది. నేడు మనం ప్రపంచంలోని అభివృద్ధి చెందుతున్న ఆర్థిక వ్యవస్థలకు ప్రభావవంతమైన స్వరం. అభివృద్ధి చెందుతున్న దేశాల ప్రాధాన్యతలపై కూడా దృష్టి సారించడానికి ఈ వేదిక ఉపయోగకరంగా ఉంది. నూతన అభివృద్ధి బ్యాంకు, అత్యవసర రిజర్వ్ ఏర్పాటుతో సహా ఇంధన పరిశోధన సహకార వేదిక వంటి బలమైన సంస్థలను బ్రిక్స్ సృష్టించింది. ఇవన్నీ చాలా బలమైన సంస్థలు. మనం గర్వించదగినవి చాలా ఉన్నాయనడంలో సందేహం లేదు. అయితే, మనం ఎక్కువగా సంతృప్తి చెందకుండా ఉండటం కూడా అంతే ముఖ్యం. రాబోయే 15 సంవత్సరాలలో బ్రిక్స్ మరింత ఫలితాల ఆధారితంగా ఉండేలా చూడాలి. భారతదేశం తన అధ్యక్ష పదవికి ఎంచుకున్న ఇతివృత్తం ఖచ్చితంగా అదే ప్రాధాన్యతను సూచిస్తుంది– ‘బ్రిక్స్@15: కొనసాగింపు, ఏకీకరణ మరియు ఏకాభిప్రాయం కోసం బ్రిక్స్ లో సహకారం'. ఈ నాలుగు అంశాలు ఒక విధంగా మన బ్రిక్స్ భాగస్వామ్యానికి ప్రాథమిక సూత్రాలు. ఈ ఏడాది, కోవిడ్ సవాళ్లు ఎదుర్కొన్నప్పటికీ, 150 కి పైగా బ్రిక్స్ సమావేశాలు, కార్యక్రమాలు నిర్వహించబడ్డాయి, వీటిలో 20 కి పైగా ప్రధాన స్థాయిలో ఉన్నాయి. సంప్రదాయ రంగాలలో సహకారాన్ని పెంపొందించడంతో పాటు, బ్రిక్స్ ఎజెండాను మరింత విస్తరించడానికి కూడా మనం ప్రయత్నాలు చేసాము. ఈ నేపథ్యంలో బ్రిక్స్ అనేక 'ప్రథమాలను ' సాధించింది అంటే మొదటిసారిగా అనేక పనులు జరిగాయి. ఇటీవల బ్రిక్స్ డిజిటల్ శిఖరాగ్ర సమావేశం జరగడం ఇదే మొదటిసారి. సాంకేతిక పరిజ్ఞానం సహాయంతో ఆరోగ్య ప్రాప్తిని పెంచడానికి ఇది ఒక వినూత్న చర్య. నవంబర్ లో, మన నీటి వనరుల మంత్రులు బ్రిక్స్ ఏర్పాటు కింద మొదటిసారి సమావేశం కానున్నారు. 'బహుళపక్ష వ్యవస్థలను బలోపేతం చేయడం మరియు మెరుగుపరచడం'పై బ్రిక్స్ సమిష్టి వైఖరిని తీసుకోవడం కూడా ఇదే మొదటిసారి. బ్రిక్స్ ఉగ్రవాద వ్యతిరేక కార్యాచరణ ప్రణాళికను కూడా మనం స్వీకరించాం. మన అంతరిక్ష సంస్థల మధ్య రిమోట్ సెన్సింగ్ ఉపగ్రహ కూటమిపై ఒప్పందంతో కొత్త సహకార అధ్యాయం ప్రారంభమైంది. మన కస్టమ్స్ విభాగాల మధ్య సహకారం అంతర్గత బ్రిక్స్ వాణిజ్యాన్ని సులభతరం చేస్తుంది. వర్చువల్ బ్రిక్స్ వ్యాక్సినేషన్ రీసెర్చ్ అండ్ డెవలప్ మెంట్ సెంటర్ ను ఏర్పాటు చేయడానికి ఏకాభిప్రాయం కూడా ఉంది. పర్యావరణ హిత పర్యాటకం పై బ్రిక్స్ కూటమి నూతన ఆలోచనలు కొనసాగుతున్నాయి. గౌరవనీయులారా, ఈ కార్యక్రమాలు మన ప్రజలకు ప్రయోజనం కల్పిస్తాయనే కాకుండా రాబోయే సంవత్సరాలలో బ్రిక్స్ ఒక కీలక సంస్థగా అవతరించడానికి దారితీస్తుందని, బ్రిక్స్ ను మరింత సమర్థవంతంగా మార్చే సరైన దిశలో మనకు మార్గనిర్దేశం చేస్తుందని నేను విశ్వసిస్తున్నాను. ముఖ్యమైన ప్రపంచ, ప్రాంతీయ విషయాలను కూడా మనం చర్చిస్తాము. మీ ప్రారంభ వ్యాఖ్యలకు నేను ఇప్పుడు మీ అందరినీ ఆహ్వానిస్తున్నాను.
పదిహేడో ప్రవాసి భారతీయ దివస్ సందర్భం లో సురినామ్ అధ్యక్షుని తో సమావేశమైనప్రధాన మంత్రి

ఇందౌర్ లో పదిహేడో ప్రవాసి భారతీయ దివస్ (పిబిడి) సందర్భం లో సురినామ్ అధ్యక్షుడు శ్రీ చంద్రికా ప్రసాద్ సంతోఖీ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు. అధ్యక్షుడు శ్రీ సంతోఖీ 2023 జనవరి 7 తేదీ మొదలుకొని 14వ తేదీ వరకు భారతదేశం లో ఆధికారికం గా పర్యటిస్తున్నారు. అంతేకాకుండా, పదిహేడో ప్రవాసీ భారతీయ దివస్ కార్యక్రమాని కి ఆయన ఒక విశిష్ఠ గౌరవ అతిథి గా కూడా ఉన్నారు. ఉభయ నేత లు వారి యొక్క సమావేశం లో హైడ్రోకార్బన్స్, రక్షణ, సముద్ర సంబంధి సురక్ష, డిజిటల్ ఇనిశియేటివ్స్ ఎండ్ ఐసిటి మరియు సామర్థ్య నిర్మాణం సహా పరస్పరం ప్రయోజనకారి రంగాల లో సహకారం అనే అంశం పై చర్చలు జరిపారు. సురినామ్ లైన్స్ ఆఫ్ క్రెడిట్ ను అందుకొన్న నేపథ్యం లో సురీనామ్ తాలూకు రుణాల ను భారతదేశం పున: వ్యవస్థీకరించడాన్ని సురినామ్ ప్రశంసించింది. రాష్ట్రపతి శ్రీమతి ద్రౌపది ముర్ము తో అధ్యక్షుడు శ్రీ సంతోఖీ చర్చల ను జరపడం తో పాటు గా 2023 జనవరి 10వ తేదీ నాడు పిబిడి సమాపక సమావేశాని కి మరియు ప్రవాసి భారతీయ సమ్మాన్ పురస్కార ప్రదాన కార్యక్రమాని కి కూడా ఆయన హాజరు కానున్నారు. ఇందౌర్ లో గ్లోబల్ ఇన్ వెస్టర్స్ సమిట్ ప్రారంభిక కార్యక్రమం లో కూడా ఆయన పాలుపంచుకొంటారు. ఆ తరువాత ఆయన అహమదాబాద్ ను మరియు న్యూ ఢిల్లీ ని సందర్శించనున్నారు.